El 26 d'abril de 1986, esclatà la central nuclear ucraïnesa de Txernòbil. L'indret es troba prop de la frontera bielorussa i el vent que venia del sud propagà ràpidament pols radioactiva sobre l'oest de Rússia, Escandinàvia i Bielorússia. Aquest últim fou el país més afectat per la catàstrofe, considerada el pitjor accident nuclear de la història. En efecte, Bielorússia va rebre prop d'un 70% de la pluja radioactiva que van contaminar un quart del país (50.000 km²), on vivien 2,2 milions d'habitants; 24.700 bielorussos van ser desplaçats i la taxa de càncers de tiroides és encara molt alta al país al començament del , sobretot entre els nens.